KOMISIJOS REGLAMENTAS (EB) Nr. 2636/1999
1999 m. gruodžio 14 d.
dėl informacijos apie tabaką pateikimo nuo 2000 m. bei vėlesnių metų derliaus ir panaikinantis Reglamentą (EB) Nr. 1771/93
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92dėl bendro žaliavinio tabako rinkos organizavimo[1] su paskutiniais pakeitimais, padarytais Reglamentu (EB) Nr. 660/1999[2], ypač į jo 21 straipsnį,
kadangi:
(1) turi būti nustatyta informacija, kurią reikia pateikti pagal Reglamentą (EEB) Nr. 2075/92, ir nurodyti šiam reglamentui taikyti priimti reglamentai;
(2) siekiant veiksmingo administravimo ši informacija turėtų būti sugrupuota ir turėtų būti nustatytas jos pateikimo grafikas;
(3) valstybės narės pateikė būtiną informaciją apie žalio tabako sektorių pagal Komisijos reglamentą (EEB) Nr. 1771/93[3] dėl informacijos apie tabaką pateikimo nuo 1993 m. ir vėlesnių metų derliaus. Šiame reglamente daroma nuoroda į reglamentus, kuriuos pakeitė 1998 m. gruodžio 22 d. Komisijos reglamentas (EB) Nr. 2848/98, nustatantis išsamias Tarybos reglamento (EEB) Nr. 2075/92 taikymo taisykles dėl priemokų schemos, gamybos kvotų ir konkrečios pagalbos, suteikiamos augintojų grupėms žaliavinio tabako sektoriuje[4] su paskutiniais pakeitimais, padarytais Reglamentu (EB) Nr. 2162/1999[5]. Todėl Reglamentas (EEB) Nr. 1771/93 turėtų būti panaikintas;
(4) šiame reglamente numatytos priemonės atitinka Tabako verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Valstybės narės pateikia I-III prieduose nurodytą informaciją juose nurodytose laiko ribose.
Informacija pateikiama už kiekvieną derlių ir už kiekvieną veislių grupę.
2 straipsnis
Valstybės narės imasi priemonių, būtinų užtikrinti, kad susiję ekonomikos vienetai pateiktų būtiną informaciją laikydamiesi atitinkamų laiko limitų.
3 straipsnis
Informacija apie pirminio perdirbimo įmonių turimas atsargas pateikiama pagal III priedą.
4 straipsnis
Šiuo reglamentu nuo 2000 m. derliaus Reglamentas (EEB) Nr. 1771/93 panaikinamas.
5 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas pradedant 2000 m. derliumi.
Šis reglamentas yra privalomas visas ir tiesiogiai taikomas visose valstybėse narėse
Priimta Briuselyje, 1999 m. gruodžio 14 d.